[pic] | AZ EURÓPAI KÖZÖSSÉGEK BIZOTTSÁGA |

Brüsszel, 11.5.2007

SEC(2007) 591 végleges

Tervezet:

AZ EGT-VEGYESBIZOTTSÁG HATÁROZATA

az Európai Gazdasági Térségről szóló megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

- Tervezet: a Bizottság közös álláspontja - (előterjesztő: a Bizottság)

INDOKOLÁS

1. Az Európai Gazdasági Térségről szóló megállapodás 31. jegyzőkönyve külön rendelkezéseket tartalmaz a Közösség és az EGT-hez tartozó EFTA-államok között a négy alapszabadságon kívül eső területeken folytatott együttműködésről.

2. Az EGT-Vegyesbizottság mellékelt határozattervezetének célja, hogy a 31. jegyzőkönyv módosításával kiterjessze az együttműködést a Közlekedés és mobilitás területén. Az alábbi határozat beillesztésével a tervezet megszabja az együttműködés kereteit, valamint meghatározza, hogy az EGT-hez tartozó EFTA-államok milyen módon vehetnek teljes mértékben részt az e területet érintő közösségi programokban és fellépésekben 2007. január 1-jei kezdettel:

- 32006 R 1692 : Az Európai Parlament és a Tanács 1692/2006/EK rendelete (2006. október 24.) az árufuvarozási rendszer környezetvédelmi teljesítményjavításának közösségi pénzügyi támogatására irányuló második "Marco Polo" program létrehozásáról (Marco Polo II.) és az 1382/2003/EK rendelet hatályon kívül helyezéséről

3. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének b) pontja előirányozza, hogy a Közösség ilyen határozatokkal kapcsolatos álláspontját a Tanács alakítsa ki a Bizottság javaslata alapján.

4. Az EGT-Vegyesbizottság határozattervezetét jóváhagyás céljából benyújtják a Tanácshoz, majd a Bizottság a lehető leghamarabb előterjeszti a Közösség álláspontját az EGT-Vegyesbizottságban.

Tervezet:

AZ EGT-VEGYESBIZOTTSÁG HATÁROZATA

az Európai Gazdasági Térségről szóló megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,

mivel:

1. A megállapodás 31. jegyzőkönyvét a […]-i […/…] EGT-vegyesbizottsági határozat[1] módosította.

2. Indokolt kiterjeszteni a megállapodás szerződő felei közötti együttműködést az árufuvarozási rendszer környezetvédelmi teljesítményjavításának közösségi pénzügyi támogatására irányuló második "Marco Polo" program létrehozásáról (Marco Polo II.) és az 1382/2003/EK[2] rendelet hatályon kívül helyezéséről szóló, a HL L 65., 2007.3.3, 12. o. által helyesbített, 2006. október 24-i 1692/2006/EK parlamenti és a tanácsi rendeletre,

3. Ennek következtében a megállapodás 31. jegyzőkönyvét módosítani kell annak érdekében, hogy a kibővített együttműködés 2007. január 1-jei kezdettel lehetővé váljon.

4. Az árufuvarozási rendszer környezeti teljesítményjavításának közösségi pénzügyi támogatásáról (Marco Polo program) szóló, módosított 2003. július 22-i 1382/2003/EK parlamenti és tanácsi rendeletet[3] jelenleg a megállapodás 31. jegyzőkönyvének 3. cikke (Környezet) tartalmazza.

5. Helyesebb azonban a 1382/2003/EK rendeletre a "Közlekedés és mobilitás" cím alatt hivatkozni, ezért a 1382/2003/EK rendeletet át kell helyezni a megállapodás 31. jegyzőkönyvének 12. cikkébe.

A KÖVETKEZŐKÉPPEN HATÁROZOTT:

1. cikk

1. A megállapodás 31. jegyzőkönyvének 12. cikke a következőképpen módosul:

(i) Az (2) bekezdés szövegének számozása (4) bekezdésre változik, és helyébe a következő szöveg lép:

„Az EFTA-államok a megállapodás 82. cikke (1) bekezdésének a) pontjával összhangban hozzájárulnak az (1), (2) és (3) bekezdésben említett fellépések és programok költségeihez.”

(ii) A melléklet a következő új (2) és (3) bekezdéssel egészül ki:

"2. Az EFTA-államok 2004. január 1-jei hatállyal részt vesznek a következő programban:

- 32003 R 1382 : Az Európai Parlament és a Tanács 1382/2003/EK rendelete (2003. július 22.) az árufuvarozási rendszer környezeti teljesítményjavításának közösségi pénzügyi támogatásáról (Marco Polo program) (HL L 196., 2003.8.2., 1. o.), módosította:

- 32004 R 0788 : Az Európai Parlament és a Tanács 2004. április 21-i 788/2004/EK rendelete (HL L 138., 2004.4.30, 17. o.).

3. Az EFTA-államok 2007. január 1-jei hatállyal részt vesznek a következő programban:

- 32006 R 1692 : Az Európai Parlament és a Tanács 1692/2006/EK rendelete (2006. október 24.) az árufuvarozási rendszer környezetvédelmi teljesítményjavításának közösségi pénzügyi támogatására irányuló második "Marco Polo" program létrehozásáról (Marco Polo II.) és az 1382/2003/EK rendelet hatályon kívül helyezéséről, (HL L 328., 2006.11.24., 1. o.), helyesbítette a HL L 65., 2007.3.3, 12. o."

(iii) A melléklet az új (4) bekezdést követően a következő új bekezdéssel egészül ki:

"5. Az EFTA-államok teljes mértékben részt vesznek az EK azon bizottságainak munkájában, amelyek a (2) és (3) bekezdésben hivatkozott közösségi programok irányításában, kidolgozásában vagy végrehajtásában segítik az EK-Bizottságot."

2. A 31. jegyzőkönyv 3. cikke (7) bekezdésének (c) pontját el kell hagyni.

2. cikk

Ez a határozat a megállapodás 103. cikkének (1) bekezdése értelmében az EGT-Vegyesbizottsághoz eljuttatott utolsó értesítést követő napon lép hatályba*.

Ezt a határozatot 2007. január 1-jétől kell alkalmazni.

3. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, […]-án/-én.

az EGT-Vegyesbizottság részéről

Az elnök […]

az EGT-Vegyesbizottság titkárai […]

[1] HL L …

[2] HL L 328., 2006.11.24., 1. o.

[3] HL L 196., 2003.8.2., 1. o.

* [Alkotmányos követelmények fennállását nem jelezték.] [Alkotmányos követelmények fennállását jelezték.]